માનવમિત્ર, મુંબઈ : રિઝર્વ બેન્કે બેન્કોની કુલ એનપીએની સ્થિતિને લઇને ધૂંધળી તસવીર રજૂ કરી છે. કેન્દ્રીય બેન્કે કહ્યું કે બેન્કોની કુલ એનપીએ ચાલુ નાણાકીય વર્ષના અંત સુધીમાં વધીને ૧૨.૨ ટકા સુધી પહોંચી જશે. અગાઉ માર્ચ ૨૦૧૮ના અંત સુધી આ રેશિયો ૧૧.૬ ટકા હતો. રિઝર્વ બેન્કો પોતાના નાણાકિય સ્થિરતા અહેવાલમાં જણાવ્યું કે માઇક્રો ઇકોનોમિક પરિબળો પર આધારિત પરીક્ષણથી સંકેત મળે છે કે હાલના ચિત્રના આધારભૂત પર્યાવરણમાં અનુસૂચિત વાણિજ્યક બેન્કોનું કુલ એનપીએ માર્ચ ૨૦૧૮ના ૧૧.૬ ટકાથી વધીને માર્ચ ૨૦૧૯ સુધી ૧૨.૨ ટકા સુધી પહોંચી જશે.